## Obvezatne upute broj OLS-II o redoslijedu izbornih radnji i tijeku rokova po zakonu o izboru članova predstavničkih tijela jedinica lokalne samouprave i jedinica lokalne uprave i samouprave

### NN 38/2000 (7.4.2000.), Obvezatne upute broj OLS-II o redoslijedu izbornih radnji i tijeku rokova po zakonu o izboru članova predstavničkih tijela jedinica lokalne samouprave i jedinica lokalne uprave i samouprave

# DRŽAVNO IZBORNO POVJERENSTVO

**874**

Na osnovu članka 29. stavka 1. Zakona o izboru članova
predstavničkih tijela jedinica lokalne samouprave i jedinica
lokalne uprave i samouprave (»Narodne novine« br. 90/92,
69/95, 59/96 i 63/96), Državno izborno povjerenstvo Republike
Hrvatske propisuje

## OBVEZATNE UPUTE BROJ OLS-II

### O REDOSLIJEDU IZBORNIH RADNJI I TIJEKU ROKOVA PO ZAKONU O IZBORU ČLANOVA PREDSTAVNIČKIH TIJELA JEDINICA LOKALNE SAMOUPRAVE I JEDINICA LOKALNE UPRAVE I SAMOUPRAVE

1. Odluka Vlade Republike Hrvatske o raspisivanju izbora za članove
predstavničkih tijela jedinice lokalne samouprave i jedinice
lokalne uprave i samouprave Gradske skupštine Grada Zagreba
i Gradskog vijeća Grada Velike Gorice objavljena je dana
6. travnja 2000. godine (»Narodne novine«, br. 37/2000.)

2. Rokovi teku od dana

**7. travnja 2000. godine od 00:00 sati**

3. Prijedlozi kandidata za članove predstavničkih
tijela jedinice lokalne samouprave, odnosno jedinice lokalne uprave
i samouprave navedenih u točki 1. ovih Obvezatnih uputa
koji se biraju pojedinačno u izbornoj jedinici kao i prijedlozi
lista kandidata moraju biti dostavljeni nadležnom izbornom
povjerenstvu jedinice lokalne samouprave odnosno jedinice lokalne
uprave i samouprave najkasnije u roku od 12 dana, dakle do

**18. travnja 2000. godine do 24:00 sata**

(Članak 16. stavak 1. i 2.)

4. Nadležno izborno povjerenstvo jedinice lokalne samouprave
odnosno jedinice lokalne uprave i samouprave od svih pravovaljano
predloženih kandidata mora sastaviti i objaviti listu kandidata
izborne jedinice u roku od 48 sati od isteka roka iz točke
3. svih Obvezatnih uputa.

Nadležno izborno povjerenstvo jedinice lokalne samouprave
odnosno jedinice lokalne uprave i samouprave mora prihvatiti i
objaviti sve pravovaljano predložene općinske i gradske
kandidacijske liste, kao i zbirnu listu svih pravovaljano predloženih
kandidatskih lista u roku od 48 sati od isteka roka iz točke
3. ovih Obvezatnih uputa.

Nadležno izborno povjerenstvo jedinice lokalne samouprave
odnosno jedinice lokalne uprave i samouprave, mora objaviti u
lokalnim glasilima listu kandidata izborne jedinice, te sve prihvaćene
kandidatske liste i zbirnu listu kandidatskih lista za izbor članova
spomenutih predstavničkih tijela u roku od 48 sati od isteka
roka iz točke 3. ovih Obvezatnih uputa, dakle do:

**20. travnja 2000. godine do 24:00 sata**

(Članak 17. stavak 1., 2. i 3.)

5. Izborna promidžba traje od dana objave lista kandidata
izbornih jedinica i zbirne kandidatske liste jedinice lokalne
samouprave odnosno jedinice lokalne uprave i samouprave, pa do
24 sata prije izbora, dakle od

**21. travnja 2000. godine od 00:00 sati do**

**5. svibnja 2000. godine do 24:00 sata**

(Članak 19.)

6. Zabrana izborne promidžbe (izborna šutnja) kao i
svako objavljivanje prethodnih rezultata ili procjena rezultata
izbora traje od:

**6. svibnja 2000. godine od 00:00 sati do**

**7. svibnja 2000. godine do 24:00 sata**

(Članak 21.)

7. Nadležna izborna povjerenstva moraju imenovati članove
i zamjenike članova biračkog odbora najkasnije pet
dana prije dana održavanja izbora za članove predstavničkih
tijela jedinice lokalne samouprave odnosno jedinice lokalne uprave
i samouprave, dakle do:

**1. svibnja 2000. godine do 24:00 sata**

(Članak 36. stavak 3.)

8. Nadležno izborno povjerenstvo mora objaviti koja su biračka
mjesta određena s naznakom koji će birači glasovati
na pojedinom biračkom mjestu najkasnije pet dana prije
dana održavanja izbora, dakle do:

**1. svibnja 2000. godine do 24:00 sata**

(Članak 37. stavak 3.)

9. Glasovanje traje neprekidno

**7. svibnja 2000. godine od 7:00 do 19:00 sati**

Biralište se zatvara u 19:00 sati. Biračima koji su
se zatekli na biralištu omogućit će se glasovanje
i nakon 19 sati.

(Članak 44. stavak 1.)

10. Birački odbor mora dostaviti zapisnik o svom radu s
ostalim izbornim materijalom nadležnom izbornom povjerenstvu,
najkasnije u roku od 12 sati od zatvaranja birališta, dakle
do

**8. svibnja 2000. godine do 7:00 sati**

(Članak 49.)

11. Nadležno izborno povjerenstvo utvrdit će rezultate
glasovanja na biračkim mjestima na svom području
najkasnije u roku od 24 sata od zatvaranja birališta, dakle
do

**8. svibnja 2000. godine do 19:00 sati**

(Članak 50. stavak 1.)

12. Izborno povjerenstvo Grada Zagreba kad utvrdi rezultate glasovanja
za članove Gradske skupštine Grada Zagreba, odnosno,
Izborno povjerenstvo Grada Velike Gorice kad utvrdi rezultate
glasovanja za članove Gradskog vijeća Grada Velike
Gorice objavit će odmah rezultate izbora sukladno zapisnicima
o radu izbornog povjerenstva.

(Članak 53.)

ZAŠTITA IZBORNOG PRAVA

13. Ustavnost i zakonitost izbora za članove predstavničkih
tijela jedinice lokalne samouprave, odnosno jedinice lokalne uprave
i samouprave nadzire Ustavni sud Republike Hrvatske i rješava
izborne sporove.

(Članak 55.)

14. Prigovor zbog nepravilnosti u postupku kandidiranja mogu podnijeti:

- politička stranka, dvije ili više političkih
stranaka, odnosno birači koji su predložili kandidata
za člana predstavničkog tijela jedinica lokalne
samouprave odnosno jedinica lokalne uprave i samouprave, odnosno
listu, kao i nezavisni kandidati i nositelji nezavisnih lista.

(Članak 56. stavak 1.)

15. Prigovor zbog nepravilnosti u postupku izbora mogu podnijeti
samo one stranke o čijim se kandidatskim listama glasovalo
na izborima, nezavisni kandidati, odnosno nositelji nezavisnih
lista o kojima se glasovalo.

(Članak 56. stavak 2.)

16. Prigovori zbog nepravilnosti u postupku kandidiranja i izbora
članova Gradskog vijeća Grada Velike Gorice podnose
se Županijskom izbornom povjerenstvu I Zagrebačke
županije u roku od

**48 sati računajući od isteka dana kada je izvršena
radnja na koju je stavljen prigovor, dakle od 00:00 sati idućeg
dana**

(Članak 57. stavak 1. u svezi s člankom 58. stavak
1.)

17. Prigovori zbog nepravilnosti u postupku kandidiranja i izbora
članova Gradske skupštine Grada Zagreba podnose se
Državnom izbornom povjerenstvu Republike Hrvatske u roku
od

**48 sati od isteka dana kada je izvršena radnja na koju
je stavljen prigovor, dakle od 00:00 sati idućeg dana**

(Članak 57. stavak 2. u svezi s člankom 58. stavak
1.)

18. Županijsko izborno povjerenstvo I Zagrebačke županije
odnosno Državno izborno povjerenstvo Republike Hrvatske dužno
je donijeti rješenje o prigovoru u roku od

**48 sati od isteka dana kada mu je dostavljen prigovor, odnosno
od isteka dana kada su dostavljeni izborni materijali na koje
se odnosi prigovor, dakle od 00:00 sati idućeg dana**

(Članak 58. stavak 2.)

19. Protiv rješenja Županijskog izbornog povjerenstva
I Zagrebačke županije, odnosno Državnog izbornog
povjerenstva Republike Hrvatske podnositelj prigovora, kao i kandidat
za člana predstavničkog tijela jedinica lokalne
samouprave, odnosno jedinica lokalne uprave i samouprave imaju
pravo žalbe Ustavnom sudu Republike Hrvatske.

Žalba se podnosi putem nadležnog izbornog povjerenstva
Ustavnom sudu Republike Hrvatske.

(Članak 60. stavak 1. i 3.)

20. Žalba se podnosi u roku od

**48 sati računajući od isteka dana kad je primljeno
pobijano rješenje, dakle od 00:00 sati idućeg dana**

(Članak 60. stavak 2.)

21. Ustavni sud Republike Hrvatske dužan je odlučiti
o žalbi u roku od

**48 sati od isteka dana primitka žalbe, dakle od 00:00
sati idućeg dana**

(Članak 60. stavak 4.)

Klasa: 013-01/00-01/01
Urbroj: 599-00/04
Zagreb, 6. travnja 2000.

Predsjednik
**Marijan Ramušćak,** v. r.

Uputa, NN 38/2000-874